**Ռոման Սկորնյակով** (ռուս.՝ Роман Скорняков, փետրվարի 17, 1976(1976-02-17), Եկատերինբուրգ, ՌԽՖՍՀ, ԽՍՀՄ), ուզբեկ և ռուս գեղասահորդ։ Մինչև 1996 թվականը հանդես է եկել որպես մենասահորդ` ներկայացնելով Ռուսաստանը, այնուհետև սկսել է հանդես գալ Ուզբեկստանի դրոշի ներքո։ 1997 թվականից մինչև 2003 թվականը ՝ Ուզբեկստանի ազգային չեմպիոն։ Նա ներկայացրել է Ուզբեկստանը 1998 և 2002 թվականների Ձմեռային օլիմպիական խաղերում, երկու անգամ էլ գրավել է 19-րդ հորիզոնականը։ 2000 և 2002 թվականներին Չորս մայրցամաքների առաջնությունում նա յոթերորդն էր։

Կենսագրություն
--------------

Գեղասահքով սկսել է զբաղվել չորս տարեկանից` Իգոր Քսենոֆոնտովի և Մարինա Վոյցեխովսկայայի ղեկավարությամբ` «Юность» մարզադպրոցում։ Ավարտել է օլիմպիական ռեզերվի մարզադպրոցը։ Ռոման Սկորնյակովը 1995 և 1996 թվականների Ռուսաստանի երկու առաջնությունների, որտեզ հորիզոնականներ է զբաղեցրել երկրորդ տասնյակում։ Դրանից հետո նա սկսեց հանդես գալ Ուզբեկստանի դրոշի ներքո և յոթ տարիների ընթացքում` 1997 թվականից մինչև 2002 թվականը նա մնաց երկրի անվիճելի չեմպիոն տղամարդկանց մենասահքում։ Սակայն, Ուզբեկստանում ուսումնական բազայի բացակայության պատճառով մարզիկը շարունակեց մարզվել Եկատերինբուրգում, բայց 1998 թվականից տեղափոխվեց Դեյլ Սիթի (ԱՄՆ)։

Հօգուտ Ուզբեկստանի Սկորնյակովը մասնակցել է գեղասահքի աշխարհի ամենամեծ մրցումներին` յոթ անգամ` Աշխարհի առաջնությունների, երկու անգամ` Ձմեռային օլիմպիական խաղերի Նագանոյում և Սոլթ Լեյք Սիթիում։ Այս մրցումներում նա քսան ուժեղագույն մարզիկների շարքում էր։ Միջազգային մրցումներում ամենամեծ հաջողությունը արծաթե մեդալն էր 1999 թվականին Գանգվոնում կայացած Ասիայի Ձմեռային խաղերին։

2000 թվականի հունվարին նա ամուսնացել է Տատյանա Մալինինայի հետ։ Նա ծագումով ռուս ուզբեկ գեղասահորդուհի է, եղել է Ուզբեկստանի չեմպիոն և Չորս մայրցամաքների առաջնության հաղթող։ 2004 թվականին զույգը որդի է ունեցել՝ Իլյա անունով, ով 2017 թվականին ԱՄՆ-ի առաջնությունում իր տարիքային խմբում լավագույնն էր։

Իրենց կարիերայի ավարտին ընդհանուր մարզչի՝ Իգոր Քսենոֆոնտովի մահից հետո Սկորնյակովը և Մալինինան սկսեցին մարզել միմյանց։

Սկորնյակովը աշխատում է որպես մարզիչ Վիրջինիա նահանգի Դեյլ Սիթի քաղաքում։

Սպորտային ձեռքբերումներ
-----------------------

| Միջազգային |
| --- |
| Մրցումներ/մրցաշրջան | 94–95 | 95–96 | 96–97 | 97–98 | 98–99 | 99–00 | 00–01 | 01–02 | 02–03 |
| Ձմեռային օլիմպիական խաղեր |  |  |  | 19 |  |  |  | 19 |  |
| Գեղասահքի Աշխարհի առաջնություն |  |  | 20 | 14 | 21 | 17 | 20 | 19 | 20 |
| Չորս մայրցամաքների առաջնություն |  |  |  |  | 9 | 7 | 12 | 7 |  |
| GP Trophée de France|Laliqu |  |  |  |  | 7 |  |  |  |  |
| GP NHK Trophy |  |  |  | 12 | 8 | 4 | 10 | 7 |  |
| GP Bofrost Cup on Ice|Sparkassen |  |  |  |  |  |  | 7 | 11 |  |
| Զագրեբի Ոսկե ձի |  |  |  | 6 |  |  |  |  |  |
| Skate Israel |  |  |  | 5 | 9 |  |  |  |  |
| Ասիական խաղերի ձմեռային առաջնություն |  |  |  |  | 2 |  |  |  |  |
| Asian Figure Skating Trophy|Ասիայի գավաթ |  |  | 7 | 2 |  |  |  |  |  |
| Ազգային |
| Գեղասահքի Ուզբեկստանի առաջնություն |  |  | 1 | 1 | 1 | 1 | 1 | 1 | 1 |
| Գեղասահքի Ռուսաստանի առաջնություն | 11 |  |  |  |  |  |  |  |
|  GP = Champions Series / Grand Prix  |

Ծանոթագրություններ
------------------

1. ↑  «Move to America Benefits Skorniakov»։ *Golden Skate* (անգլերեն)։ 2002-03-28։ Վերցված է 2017-06-12
2. ↑  «Crystal Report Viewer»։ www.isuresults.com։ Վերցված է 2017-06-12
3. 1 2  «Роман Скорняков - Roman Skornyakov - ալիթ Личности»։ www.fskate.ru։ Վերցված է 2017-06-11
4. ↑  *Ячменёв, Евгений* Свердловский след на Белых олимпиадах. 1998-й // *Областная газета*. — 2014.
5. ↑  «Вон из дома. Все фигуристы, которые уезжали из России за границу»։ *Sports.ru* (ռուսերեն)։ 2015-09-06։ Վերցված է 2017-06-12
6. ↑  «At 26, Russian Becomes Potential Worlds-beater»։ *tribunedigital-chicagotribune* (անգլերեն)։ Վերցված է 2017-06-12

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FSkate.ru · ISU |
|  |
| Չափորոշչային վերահսկողություն | GND: 1268217417 · VIAF: 5092166360578807070001 · WorldCat VIAF: 5092166360578807070001 |

 |